ภาษีน้ำมันเครื่องบิน ป่วนท่องเที่ยวส่อวูบ
หวั่นเก็บภาษีสรรพสามิตน้ำมันเครื่องบิน กระทบเที่ยวในประเทศ โลว์คอสต์อัดโปรฯ กระตุ้น
3 ก.พ. 2560

หวั่นเก็บภาษีสรรพสามิตน้ำมันเครื่องบิน กระทบเที่ยวในประเทศ โลว์คอสต์อัดโปรฯ กระตุ้น
นายธรรศพลฐ์ แบเลเว็ลด์ ประธานเจ้าหน้าที่บริหาร สายการบินไทยแอร์เอเชีย เปิดเผยว่า การจัดเก็บภาษีสรรพสามิตน้ำมัน 150 บาท/คน/เที่ยวกับผู้โดยสาร อาจกระทบการตัดสินใจเที่ยวในประเทศบ้าง เพราะปกติราคาขยับขึ้นแค่ 10-20 บาทสำหรับสายการบินต้นทุนต่ำ (โลว์คอสต์แอร์ไลน์) ก็มีผลแล้ว ผู้บริโภคส่วนหนึ่งอาจเปลี่ยนใจจากเที่ยวในประเทศไปต่างประเทศหากเทียบราคาตั๋วเครื่องบินรวมไม่ต่างกันมาก
ทั้งนี้คงต้องรอดูผลอีก 2 สัปดาห์ ถ้าความต้องการเดินทางลด อาจต้องทำโปรโมชั่นถี่ขึ้น แต่หากทำโปรโมชั่นแล้วยังกระตุ้นไม่ได้ อาจหารือกับภาครัฐขอให้ปรับการเก็บภาษีจาก 1% ของราคาน้ำมันเป็น 23% ทำแบบขั้นบันได
นายอัศวิน ยังกีรติวร ประธานเจ้าหน้าที่บริหาร สายการบินไทย ไลอ้อนแอร์ กล่าวว่า การเก็บภาษีสรรพสามิตน้ำมันจะกระทบผู้เดินทางบ้าง แต่เชื่อว่าคนยังเดินทางอยู่ ส่วนสายการบินคงต้องจัดโปรโมชั่นมากขึ้นเพื่อกระตุ้นเดินทาง